Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: szóló 1997. évi CXXXV. törvény (a továbbiakban: Ttv.)
Paragraph Index: 551

2. §-át, amelyek a helyi képviselõ-testületek számára csak kétharmados szavazataránnyal elfogadott törvényben korlátozható szabad társulási jogot biztosítanak. Az indítványozó azzal érvel, hogy a végrehajtó hatalom beavatkozása sérti az önkormányzáshoz való egyik alapjog, a szabad önkormányzati társulási jog érvényesülését. Az indítványozó álláspontja szerint a kifogásolt rendelkezés az Alkotmány 43. § (2) bekezdése sérelmét is elõidézi, mert nem teszi lehetõvé azt, hogy a belügyminiszter döntése ellen a képviselõ-testület a bírósághoz forduljon. A támadott törvényi rendelkezés kapcsán felveti a mulasztásban megnyilvánuló alkotmányellenességet is, mert nézete szerint a jogalkotó elmulasztotta a körjegyzõségi kijelölés szabályainak kimunkálása során „az önkormányzati alapjogok megfelelõ védelmi garanciáinak megalkotását”. II. Az indítvánnyal érintett jogszabályok:

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes